Când tu iei banii din buzunarul muncitorului și-i pui la teșchereaua ta sau pe caietul de la crâșmă al ăluia de cheamă jandarmii să-i deszăpezească ograda, ce-ar trebui să se întâmple? Când tu, stat, în loc să finanțezi munca, arunci cu bani – de decenii – către cei fără chef de muncă, la ce te aștepți? Când nu mai faci diferența dintre solidaritate și pomană? Și naționalismul și separatismul apar în momentul în care politicile publice sunt deficitare, și naționalismul și separatismul rentabilizează furia publică – asta se întâmplă acum în Catalunya și asta mustește peste tot.